CELEX: C2005/132/63
Language: el
Date: 2005-05-28 00:00:00
Title: Υπόθεση Τ-139/05: Προσφυγή της Charlotte Becker κ.α. κατά του Ευρωπαϊκού Κοινοβουλίου που ασκήθηκε στις 31 Μαρτίου 2005

28.5.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 132/35
            
         Προσφυγή της Charlotte Becker κ.α. κατά του Ευρωπαϊκού Κοινοβουλίου που ασκήθηκε στις 31 Μαρτίου 2005
   (Υπόθεση Τ-139/05)
   (2005/C 132/63)
   Γλώσσα διαδικασίας: η γαλλική
   Οι Charlotte Becker κάτοικος Menton (Γαλλία), Seamus Killeen, κάτοικος Sutton (Δουβλίνο), Robert Payne, κάτοικος Terenure (Δουβλίνο), Deirdre Gallagher, κάτοικος Terenure, Paul Van Raij, κάτοικος Overveen (Κάτω Χώρες), Wilhemus Van Miltenburg, κάτοικος Huizen (Κάτω Χώρες), εκπροσωπούμενοι από τους Georges Vandersanden, Laure Levi και Aurore Finchelstein, δικηγόρους, άσκησαν στις 31 Μαρτίου 2005 ενώπιον του Πρωτοδικείου των Ευρωπαϊκών Κοινοτήτων προσφυγή κατά του Ευρωπαϊκού Κοινοβουλίου.
   Οι προσφεύγοντες ζητούν από το Πρωτοδικείο:
   
               —
            
            
               να ακυρώσει τα εκκαθαριστικά σημειώματα συντάξεως των προσφευγόντων του Μαρτίου 2004 εξαιρουμένου αυτού της Gallagher, ώστε να εφαρμοστεί ο διορθωτικός συντελεστής που ισχύει για την πρωτεύουσα της χώρας διαμονής τους ή τουλάχιστον ένας διορθωτικός συντελεστής ικανός να καλύψει κατάλληλα τις διαφορές κόστους ζωής στους τόπους όπου οι προσφεύγοντες θεωρούνται ότι πραγματοποιούν τα έξοδά τους και να ανταποκρίνεται δηλαδή στην αρχή της ισοδυναμίας,
            
         
               —
            
            
               όσον αφορά τη Gallagher, να ακυρώσει το εκκαθαριστικό σημείωμα αποδοχών της του Μαΐου 2004 ώστε να εφαρμοστεί στην αποζημίωση που της χορηγήθηκε λόγω της θέσεώς της σε διαθεσιμότητα ο διορθωτικός συντελεστής που ισχύει για την πρωτεύουσα της χώρας διαμονής της ή τουλάχιστον ένας διορθωτικός συντελεστής που να καλύπτει κατάλληλα τις διαφορές κόστους ζωής στους τόπους όπου η προσφεύγουσα θεωρείται ότι πραγματοποιεί τα έξοδά της και να ανταποκρίνεται δηλαδή στην αρχή της ισοδυναμίας,
            
         
               —
            
            
               να καταδικάσει το Κοινοβούλιο στο σύνολο των δικαστικών εξόδων.
            
         
      Ισχυρισμοί και κύρια επιχειρήματα
      :
   
   Προς στήριξη της προσφυγής τους οι προσφεύγοντες επικαλούνται ισχυρισμούς και επιχειρήματα παρόμοια με τα προβαλλόμενα στην υπόθεση Τ-35/05.